வால்ட் டிஸ்னியின் அனிமேஷன் இயக்குநர் நாற்காலியில் அமர்ந்த முதல் பெண்... ஜெனிஃபர் லீ. இந்த அமெரிக்கப் பெண், திரைக்கதை எழுத்தாளர் மற்றும் இயக்குநர். படிப்பை முடித்துவிட்டு ரேண்டம் ஹவுஸ் நிறுவனத்தில் ஆடியோ புத்தகம் மற்றும் டி.வி.டி கவர் டிசைன் பிரிவில் வேலை பார்த்தார். வால்ட் டிஸ்னியின் 'ரெக் இட் ரால்ஃப்’ படத்துக்கு முதன் முறையாக திரைக்கதை அமைத்தார். பிறகு, வால்ட் டிஸ்னி தயாரிப்பில் 'ஃப்ரோஸன்’ படத்துக்கு கதை, திரைக்கதை எழுதி, இயக்கினார். சென்ற வருட ஆஸ்கர் விருதுப் பட்டியலில், இரண்டு விருதுகளைத் தட்டிய படம் இது என்பது குறிப்பிடத்தக்கது. 43 வயதாகும் லீ, தற்போது 'ஃப்ரோஸன் ஃபீவர்’ என்ற தன் குறும்படத்தின் வேலைகளில் மும்முரமாக இருக்கிறார்!